CELEX: C2006/261/52
Language: fi
Date: 2006-10-28 00:00:00
Title: Asia T-248/06: Kanne 11.9.2006 — Professional Golfers' Association v. SMHV — Ladies Professional Golf Association (LPGA)

28.10.2006   
            
            
               FI
            
            
               Euroopan unionin virallinen lehti
            
            
               C 261/27
            
         Kanne 11.9.2006 — Professional Golfers' Association v. SMHV — Ladies Professional Golf Association (LPGA)
   (Asia T-248/06)
   (2006/C 261/52)
   Kannekirjelmän kieli: englanti
   Asianosaiset
   
      Kantaja: Professional Golfers' Association (Sutton Coldfield, Yhdistynyt kuningaskunta) (edustaja: barrister D. McFarland)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Ladies Professional Golf Association (Corporation) (Daytona Beach, Yhdysvallat)
   Vaatimukset
   
               —
            
            
               SMHV:n toisen valituslautakunnan asiassa R1087/2005-2 11.7.2006 tekemä päätös on kumottava sillä perusteella, että neuvoston asetuksen N:o 40/94 73 ja 74 artiklaa on rikottu
            
         
               —
            
            
               asia on palautettava valituslautakuntaan, jossa se on osoitettava muiden kuin niiden tuomarien käsiteltäväksi, jotka tekivät päätöksen 11.7.2006
            
         
               —
            
            
               tai toissijaisesti siltä varalta, että yhteisöjen tuomioistuin katsoisi, että asetuksen N:o 40/94 73 ja 74 artiklaa ei ole rikottu: SMHV:n toisen valituslautakunnan asiassa R1087/20905-2 11.7.2006 tekemä päätös on kumottava ja asia on ratkaistava Professional Golfers' Association Limitedin hyväksi ja
            
         
               —
            
            
               SMHV on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
      Yhteisön tavaramerkin hakija: Ladies Professional Golfers' Association Corp.
   
      Haettu yhteisön tavaramerkki: Kuvamerkki ”LPGA” luokkiin 235, 28 ja 41 kuuluvia tavaroita ja palveluja varten — hakemus nro 2 354 173
   
      Sen tavaramerkki- tai merkkioikeuden haltija, johon väitemenettelyssä on vedottu: Kantaja
   
      Tavaramerkki- tai merkkioikeus, johon väitemenettelyssä on vedottu: Yhteisön sanamerkki ”PGA” luokkiin 16, 25, 28, 37, 41 ja 42 kuuluvia tavaroita ja palveluja varten
   
      Väiteosaston ratkaisu: Väite hylätään
   
      Valituslautakunnan ratkaisu: Valitus hylätään
   
      Kanneperusteet: Neuvoston asetuksen N:o 40/94 73 artiklaa on rikottu, koska asianosaisille ei ole annettu tilaisuutta lausua valituslautakunnan suorittamien internet-hakujen tuloksista.
   Asetuksen 74 artiklaa on rikottu, koska valituslautakunta otti huomioon tosiseikkoja, joita asianosaiset eivät ole esittäneet tai vahvistaneet, ja koska se ei ottanut huomioon tosiseikkoja, todisteita ja väitteitä, jotka kantaja oli asianmukaisesti esittänyt.